અમદાવાદ: કાલુપુર રેલવે સ્ટેશન પર ટ્રેનની રાહ જોતા મુસાફરોને ક્યાં જવાનું છે પૂછી અને તેમને પણ તે જ શહેરમાં જવાનું છે, સાથે જઈશું કહી અને મામા રેલવેમાં ટી.ટી.ઈ. છે તેમ કહી વિશ્વાસમાં લઇ લૂંટ કરતી ગેંગના એક સાગરીતની રેલવે પોલીસે ધરપકડ કરી છે. લૂંટારુએ તેના સાગરીત સાથે મળી પરપ્રાંતીય શખ્સો પાસેથી સામાનની લૂંટ બાદ રેલવે સ્ટેશન પર અન્ય પેસેન્જરને લૂંટ માટે ટાર્ગેટ કરવા આવ્યો અને ભોગ બનનાર શખ્સો તેને ઓળખી જતાં તેની પાછળ દોડતાં ત્યાં હાજર રેલવે પોલીસે તેને ઝડપી પાડ્યો હતો.